KOMISIJOS REGLAMENTAS (EB) Nr. 2088/2004
2004 m. gruodžio 7 d.
iš dalies keičiantis Komisijos reglamentą (EB) Nr. 2497/2001 ir Komisijos reglamentą (EB) Nr. 2597/2001 dėl tarifinių kvotų tam tikroms žuvims ir žuvininkystės produktams, kurių kilmės šalis Kroatija ir tam tikriems vynams, kurių kilmės šalis Kroatija, Buvusioji Jugoslavijos Respublika Makedonija ir Slovėnija
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į Aktą dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo sąlygų ir sutarčių, kuriomis grindžiama Sąjunga (1), pakeitimus, ypač 57 straipsnio 2 dalį,
atsižvelgdama į 2001 m. lapkričio 19 d. Tarybos reglamentą (EB) Nr. 2248/2001 dėl tam tikros tvarkos taikant Stabilizavimo ir asociacijos susitarimą tarp Europos Bendrijų bei jų šalių narių, iš vienos pusės, ir Kroatijos Respublikos, iš kitos pusės, ir taikant Laikinąjį susitarimą tarp Europos Bendrijos ir Kroatijos Respublikos (2), ypač į 7 straipsnį,
atsižvelgdama į 2002 m. sausio 21 d. Tarybos reglamentą (EB) Nr. 153/2002 dėl tam tikros tvarkos taikant Stabilizavimo ir asociacijos susitarimą tarp Europos Bendrijų bei jų šalių narių, iš vienos pusės, ir Buvusiosios Jugoslavijos Respublikos Makedonijos, iš kitos pusės, ir taikant Laikinąjį susitarimą tarp Europos Bendrijos ir Buvusiosios Jugoslavijos Respublikos Makedonijos (3), ypač 7 straipsnį,
kadangi:
(1)
2004 m. spalio 11 d. sprendimu 2004/778/EB (4) Taryba sudarė Protokolą prie Laikinojo susitarimo dėl prekybos ir prekybos reikalų tarp Europos Bendrijos, iš vienos pusės, ir Kroatijos Respublikos, iš kitos pusės, atsižvelgiant į Čekijos Respublikos, Estijos Respublikos, Kipro Respublikos, Vengrijos Respublikos, Latvijos Respublikos, Lietuvos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, toliau - Plėtros protokolas. Plėtros protokolas laikinai taikomas nuo 2004 m. gegužės 1 d.
(2)
2004 m. lapkričio 22 d. sprendimu (5) Taryba įgaliojo pasirašyti ir nuo 2004 m. gegužės 1 d. numatė laikinai taikyti Protokolą prie Stabilizavimo ir asociacijos susitarimo tarp Europos Bendrijų bei jų šalių narių, iš vienos pusės, ir Buvusiosios Jugoslavijos Respublikos Makedonijos, iš kitos pusės, atsižvelgiant į Čekijos Respublikos, Estijos Respublikos, Kipro Respublikos, Vengrijos Respublikos, Latvijos Respublikos, Lietuvos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, toliau - Plėtros protokolas.
(3)
Abu Plėtros protokolai numato naujas tarifines kvotas ir esamų tarifinių kvotų pakeitimus, nustatytus 2001 m. gruodžio 19 d. Komisijos reglamente (EB) Nr. 2497/2001, atidarančiame Bendrijos tarifines kvotas tam tikroms žuvims ir žuvininkystės produktams, kurių kilmės šalis Kroatijos Respublika ir numatančiame jų administravimą (6) ir 2001 m. gruodžio 28 d. Komisijos reglamente (EB) Nr. 2597/2001 dėl Bendrijos tarifinių kvotų tam tikriems vynams, kurių kilmės šalis Kroatijos Respublika, Buvusioji Jugoslavijos Respublika Makedonija ir Slovėnijos Respublika (7) atidarymo ir administravimo.
(4)
Kad būtų įgyvendintos naujos tarifinės kvotos ir esamų tarifinių kvotų pakeitimai, numatyti Plėtros protokoluose, būtina iš dalies pakeisti Reglamentą (EB) Nr. 2497/2001 ir Reglamentą (EB) Nr. 2597/2001.
(5)
2004 m. naujų tarifinių kvotų dydžiai ir esamų tarifinių kvotų dydžių padidinimas turi būti apskaičiuoti proporcingai pagrindiniams dydžiams, apibrėžtiems Plėtros protokoluose, atsižvelgiant į laikotarpį, praėjusį iki 2004 m. gegužės 1 d.
(6)
Kad būtų palengvintas tam tikrų esamų tarifinių kvotų, numatytų Reglamente (EB) Nr. 2497/2001 ir Reglamente (EB) Nr. 2597/2001, administravimas, nustatant naujas tarifines kvotas, atidarytas pagal Reglamentą (EB) Nr. 2497/2001 ir Reglamentą (EB) Nr. 2597/2001 su pakeitimais, padarytais šiuo Reglamentu, turėtų būti atsižvelgiama į pagal tas kvotas importuotus kiekius.
(7)
Slovėnijai įstojus į Europos Sąjungą, vynų tarifinės kvotos, kurių kilmės šalis yra ši valstybė narė, kaip numatyta Reglamente (EB) Nr. 2597/2001, turi nustoti galioti. Nuorodos į tas kvotas turi būti panaikintos.
(8)
Plėtros protokolai yra taikomi nuo 2004 m. gegužės 1 d., šis Reglamentas turi būti taikomas nuo tos pačios datos ir turi kuo greičiau įsigalioti.
(9)
Šiame Reglamente numatytos priemonės sutampa su Muitinės kodekso komiteto nuomone,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2497/2001 priedas keičiamas tekstu, paskelbtu šio reglamento I priede.
2 straipsnis
Reglamentas (EB) Nr. 2597/2001 iš dalies keičiamas taip:
1)
Antraštė keičiama taip:
2)
1 straipsnis keičiamas taip:
„1 straipsnis
1. Jeigu priede išvardytos vyno rūšys, kurių kilmės šalis Kroatijos Respublika arba Buvusioji Jugoslavijos Respublika Makedonija, išleidžiamos į laisvą apyvartą Bendrijoje, joms taikomas atleidimas nuo muito, neviršijant šiame priede nurodytų metinių Bendrijos tarifinių kvotų ribų ir laikantis šio Reglamento nuostatų.
2. Jeigu viena iš minėtų šalių moka eksporto subsidijas už aptariamus produktus, tai šiai šaliai sustabdomas Papildomuose protokoluose, sudarytuose Sprendimais 2001/919/EB, 2001/918/EB ir 2001/916/EB (toliau - Papildomi protokolai dėl vyno) numatytas atleidimas nuo muito tarifinių kvotų ribose.“
3)
3 straipsnis keičiamas taip:
„3 straipsnis
Nepaisant sąlygų, išdėstytų kiekvieno Papildomo protokolo dėl vyno I priedo 5 punkto a papunktyje, vyno importui, neviršijančiam Bendrijos tarifinių kvotų, nurodytų 1 straipsnio 1 dalyje, taikomos nuostatos, išdėstytos taikytinuose Protokoluose dėl sąvokos „prekių kilmė“ apibrėžimo ir administracinio bendradarbiavimo metodų:
-
į Laikinąjį susitarimą tarp Europos Bendrijos ir Kroatijos Respublikos,
-
į Stabilizavimo ir asociacijos susitarimą tarp Europos Bendrijų bei jų šalių narių, iš vienos pusės, ir Kroatijos Respublikos, iš kitos pusės,
-
į Stabilizavimo ir asociacijos susitarimą tarp Europos Bendrijų bei jų šalių narių, iš vienos pusės, ir Buvusiosios Jugoslavijos Respublikos Makedonijos, iš kitos pusės.“
4)
5 straipsnis keičiamas taip:
„5 straipsnis
1. Individualios tarifinės kvotos vyno rūšims, kurių kilmės šalis Kroatija, minimos priedo I dalyje, kurių Nr. 09.1588, didinamos kiekvienais metais.
2. 1 dalyje minimas metinis padidinimas gali būti taikomas tik tuomet, jeigu buvo išnaudota ne mažiau kaip 80% atitinkamo kiekio, nustatyto praeitais metais.
Komisija peržiūri kiekvienais metais išnaudotus kiekius ir priima nuostatas, įgyvendinsiančias visus reikiamus minėtų kiekių pakeitimus Kroatijai.“
5)
Priedas keičiamas tekstu, išdėstytu šio Reglamento II priede.
3 straipsnis
Į kiekius, kurie, remiantis Reglamentu (EB) Nr. 2497/2001 ir Reglamentu (EB) Nr. 2597/2001, paleisti į laisvą apyvartą Bendrijoje nuo 2004 m. sausio 1 d. pagal tarifines kvotas, kurių numeriai 09.1581, 09.1582, 09.1583, 09.1584, 09.1585, 09.1586, 09.1588, 09.1589, 09.1558 ir 09.1559, šiam Reglamentui įsigaliojant turi būti atsižvelgiama, nustatant atitinkamas tarifines kvotas, nurodytas Reglamento (EB) Nr. 2497/2001 ir Reglamento (EB) Nr. 2597/2001 priede su šiuo Reglamentu padarytais pakeitimais.
4 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2004 m. gegužės 1 d.
Šis Reglamentas privalomas visas ir tiesiogiai taikomas visose valstybėse narėse.
Priimta Briuselyje, 2004 m. gruodžio 7 d.